钦定古今图书集成/明伦汇编/闺媛典/第297卷 > 皇清三十 > 张国辅妻李氏〈侯氏附〉
## 钦定古今图书集成/明伦汇编/闺媛典/第297卷 > 皇清三十 > 张国辅妻李氏〈侯氏附〉

按《兖州府志》：“李氏，张国辅妻。与辅弟国弼妻侯氏俱滋阳人。甲申大变，张兄弟并死。李年二十，孤子三岁，侯年十九，子女俱无，共孝事孀姑，纺绩以供饮食。姑殁，竭资营葬。李训子俨若严父，与侯同寝食，相敬爱，三十馀年终。”